b"\n_START_ARTICLE_\nPobresa energ\xc3\xa8tica\n_START_PARAGRAPH_\nLa pobresa o precarietat energ\xc3\xa8tica \xc3\xa9s la dificultat o la incapacitat de mantenir l'habitatge en unes condicions adequades de temperatura a un preu just. Les causes principals s\xc3\xb3n la pobresa, la qualitat insuficient de l'habitatge, l'encariment de l'habitatge i els elevats preus de l'energia. Les conseq\xc3\xbc\xc3\xa8ncies principals s\xc3\xb3n l'endeutament, impactes sobre la salut f\xc3\xadsica i mental, degradaci\xc3\xb3 dels edificis i, emissions de CO\xe2\x82\x82. Actualment no hi ha una definici\xc3\xb3 consensuada a nivell europeu sobre la pobresa energ\xc3\xa8tica, i cada Estat membre resta responsable de la seva definici\xc3\xb3. A nivell estatal, no hi ha legislaci\xc3\xb3 ni pol\xc3\xadtiques p\xc3\xbabliques espec\xc3\xadfiques que ataquin aquest fenomen, per\xc3\xb2 s'ha definit com al fet ocorregut quan una llar no pot disposar d'adients serveis energ\xc3\xa8tics per un equivalent al 10% dels ingressos._NEWLINE_Alguns governs han establert legislacions per evitar el tall de subministrament de gas o electricitat, o finan\xc3\xa7ar part del preu del subministrament en els mesos de m\xc3\xa9s fred a les fam\xc3\xadlies m\xc3\xa9s vulnerables."